Llan daɣen isental n yinzan i d-yettawin ɣef tiruggza acku d tamsalt iɣef ttuṛeṣṣan wazalen n tmetti taqdimt ɣef aya ad d-naf tiruggza tettwabder-d deg waṭas n yinzan aladɣa inzan n zman aqdim. Akken d-yenna MHEMED DJELLAOUI: Tirugza s lemɛani-ines ilqayanen d tamsalt nniḍen iɣef ttuṛeṣṣan wazalen n tmetti taqdimt, tettwabder-d deg wacḥal d inzi, abeɛda inzan i d-yekkan si zman aqdim, i mazal ttazalen s tewseɛ di tallit-agi-nneɣ tamirant, ideg qqaren deg umedya :  Ad neṛṛez wala ad neknu 2. Akken llan daɣen yinzan i d-yessebganen tidet iɣef ttwabnan wassaɣen di tmetti taqdimt, abeɛda amennuɣ yezgan yundi ger iderman d teqbilin. Seg inzan-agi ad nebder  ur ḥemleɣ gma ur ḥemleɣ win ara t-yewten3.